**2-AMALIU MASHG’ULOT**

**AXBOROT TEXNOLOGIYALARI VA KOMMUNIKASIYA SOHASIDA MERROLOGIK TA’MINOT ISHLARI.**

**Ishdan maqsad:** Aloqa, axborotlashtirish va telekommunikatsiya texnologiyalari sohasidagi metrologiya xizmatlarini va metrologik ta'minot masalalari tahlil qilish.

**Kalit so'zlar:** metrologiya xizmatlari, metrologik ta’minot, sinov vositasi, standart namuna, o'lchash vositalarini qiyoslash

Metrologik ta'minotning tarkibiga O‘zbekiston Respublikasi axborot texnologiyalari va kommunikasiyalarini rivojlantirish vazirligi, UNICON.UZ DUK markazi qoshidagi Asos metrologiya xizmati, Uztelekom qoshidagi “Telekommunikasiya va personalni rivojlantirish” filiali, Telekommunikasiyalar va pochta aloqasi sohasidagi standartlashtirish bo‘yicha Texnik qo‘mitasi, Davlat aloqa inspeksiyasi, metrologik xizmatlar va xo‘jalik yurituvchi sub'ektlari o‘lchash vositalarining holati uchun mas'ul shaxslar kiradi.

Metrologik ta'minot tizimi O‘zbekiston Respublikasi Davlat o‘lchashlar birliligini ta'minlash tizimi bilan, O‘zbekiston Respublikasi standartlashtirish Davlat tizimi, standartlashtirish va sertifikatlashtirish soha tizimlari bilan o‘zaro hamkorlik qiladi.

Tizimning boshqa davlatlarning o‘lchashlar birliligini ta'minlash tizimlari va xalqaro organlar bilan o‘zaro hamkorligi O‘zbekiston Respublikasining amaldagi qonun hujjatlariga, O‘zbekiston Respublikasi axborot texnologiyalari va kommunikasiyalarini rivojlantirish vazirligi, «O‘zstandart» agentligining normativ hujjatlariga muvofiq tartibga solinadi.

Davlat metrologik nazorati va tekshiruvi sohasida qo‘llanilayotgan o‘lchash vositalarining Davlat Reestrini, metrologik ta'minot bo‘yicha standartlar Davlat Reestrini, akkreditlangan metrologik xizmatlar va metrologik laboratoriyalar Davlat Reestrini yuritish, Tizim bo‘yicha tashkiliy-uslubiy hujjatlarning kelishuvi, boshqa davlatlarning o‘lchashlar birliligini ta'minlash Davlat tizimlari bilan o‘zaro hamkorlik qilish, shu jumladan, sinovlar natijalarini o‘zaro tan olish, turi tasdiqlanishining sertifikatlari va metrologik shahodatlash masalalari bo‘yicha, shuningdek o‘lchash vositalarini qiyoslash uslublarini, o‘lchash vositalari ustidan davlat metrologik nazorati va tekshiruvini amalga oshirish vazifalari «O‘zstandart» agentligi zimmasiga yuklatilgan.

* Metrologik xizmatlarni ko‘rsatish bo‘yicha respublika Markazi:
* o‘lchash vositalari turini tasdiqlash bo‘yicha sinovlarni o‘tkazish;
* o‘lchash vositalarini metrologik shahodatlash;
* o‘lchash vositalarini qiyoslash;
* metrologik xizmatlari, markazlari, laboratoriyalari o‘lchash vositalarining sinovlari va qiyoslashlarini o‘tkazish huquqini beruvchi akkreditlashni tashkil etish va o‘tkazish;
* o‘ lchashlarni bajarish uslublari va metrologik faoliyatning boshqa muayyan turlarining davlat metrologik nazoratini amalga oshiradi.

Standartlashtirish, metrologiya va sertifikatlashtirish ilmiy-tadqiqot instituti belgilangan ixtisosliklar bo‘yicha kadrlar tayyorlash (qayta tayyorlash)ni ta'minlaydi va qonunlashtiruvchi metrologiya bo‘yicha ishlab chiqilayotgan soha normativ hujjatlarining kelishuvida qatnashadi, metrologik xizmatlari va sinov laboratoriyalarini akkreditlash bo‘ yicha hujjatlar ekspertizasini o‘ gkazadi.

Axborot texnologiyalari va kommunikasiyalari sohasida metrologik ta'minot masalalari O‘zbekiston Respublikasi axborot texnologiyalari va kommunikasiyalarini rivojlantirish vazirligi tomonidan tartibga solinadi va muvofiqlashtiriladi.

O‘zbekiston Respublikasi axborot texnologiyalari va kommunikasiyalarini rivojlantirish vazirligining davlat qo‘mitasini asosiy vazifalari quyidagilar hisoblanadi:

- Metrologiya qonun hujjatlari, o‘lchov vositalari turining attestasiyasi va tan olinishi masalalari bo‘yicha «O‘zstandart» agentligi bilan o‘zaro hamkorlik, Tizim tarkibini shakllantirish va uning qatnashchilarining faoliyatini koordinatlash bo‘yicha ishlarni tashkil etish;

- Axborot texnologiyalari va kommunikasiyalar sohasidagi mintaqaviy hamdo‘stlik va boshqa xalqaro tashkilotlar bilan Tizimning qoida va me'yorlarini rivojlantirish hamda uyg’unlashtirish masalalari bo‘yicha o‘zaro hamkorlik qilish;

- umumsoha xarakteridagi masalalarni hal etish, axborot texnologiyalari va kommunikasiyalar sohasida o‘lchashlar birliligini ta'minlashda texnik siyosatni ishlab chiqish;

- soha metrologik ta'minotining qonun hujjatlari bazasini ishlab chiqish bo‘yicha ishlarni tashkil qilish.

O‘zbekiston Respublikasi axborot texnologiyalari va kommunikasiyalarini rivojlantirish vazirligi qoshidagi standartlashtirish bo‘yicha Texnik qo‘mita quyidagilarni ishlab chiqadi:

- metrologiya qonun hujjatlari hamda axborot texnologiyalari va kommunikasiyalar sohasi xo‘jalik yurituvchi sub'ektlarining metrologik ta'minoti borasidagi strategiyani;

- xalqaro standartlar talablari bilan uyg’unlashtirilgan normativ hujjatlarni ishlab chiqish, amaldagi normativ hujjatlarga o‘zgartirishlar kiritish yoki ularni bekor qilish, chet el standartlaridan Tizimni takomillashtirish maqsadida foydalanish bo‘yicha tavsiyalarni tayyorlaydi;

- axborot texnologiyalari va kommunikasiyalar sohasida metrologik xizmatlarning tashkiliy sxemasini takomillashtirish va shakllantirish bo‘yicha tavsiyalarni tayyorlaydi.

O‘zbekiston aloqa va axborotlashtirish agentligi (hozirda O‘zbekiston Respublikasi axborot texnologiyalari va kommunikasiyalarini rivojlantirish vazirligi)ning 1997 yil 11 iyuldagi 225-son buyrug’iga asosan UNICON.UZ DUK markazi qoshida Asos metrologiya xizmati tashkil qilindi.



Asos metrologiya xizmati O‘zbekiston Respublikasi axborot texnologiyalari va kommunikasiyalari sohasining xo‘ jalik yurituvchi sub'ektlarini metrologik ta'minoti vazifalarini amalga oshirish bo‘yicha ishlarga ilmiy-texnik va tashkiliy-uslubiy rahbarlikni amalga oshiradi. Asos metrologiya xizmati nizomga muvofiq o‘lchash vositalarining soha reestrini yuritadi, “O‘zbekiston Respublikasi axborot texnologiyalari va kommunikasiyalari” sohasida qo‘llash uchun tavsiya qilingan o‘lchash vositalari katalogini har yili yangilaydi.

O‘zbekiston Respublikasi axborot texnologiyalari va kommunikasiyalari sohasidagi Radioaloqa, radioeshittirish va televidenie markazi qoshida faoliyat ko‘rsatmoqda.

Qonun hujjatlari va normativ aktlar, davlat va soha standartlari talablarini bajarish va ularga rioya qilish, lisenziya shartlari va aloqa va axborotlashtirish sohasida taqdim etilayotgan xizmatlar sifatini ta'minlash bo‘yicha Davlat nazorat organi bo‘ lib Davlat aloqa inspeksiyasi hisoblanadi.



Tizim ishtirokchilarining asosiy vazifalari ular to‘g’risidagi belgilangan tartibda kelishilgan va tasdiqlangan nizomlarga muvofiq aniqlanadi.

O‘zbekiston Respublikasining «Metrologiya to‘g’risida»gi Qonuni (11-modda) tomonidan xo‘jalik yurituvchi sub'ektlarning metrologik xizmatlari o‘lchash birliligini ta'minlash va metrolo­gik nazoratni amalga oshirish bo‘yicha ishlarni bajarish uchun zarur bo‘lgan hollarda tashkil etilishi belgilab qo‘yilgan.

Hozirgi vaqtda O‘zbekiston Respublikasi axborot texnologiyalari va kommunikasiyalari sohasida o‘lchashlar birliligini ta'minlash tizimida o‘lchash vositalarini qiyoslash, kalibrlash, ta'mirlash va metrologik shahodatlash huquqiga ega bo‘ lgan uchta akkreditlangan metrologiya xizmatlari mavjud: O‘zbekiston aloqa va axborotlashtirish agentligi UNICON.UZ markazi qoshidagi Asos metrologiya xizmati, Radioaloqa, radioeshittirish va televidenie markazi hamda «O‘ztelekom» AK qoshidagi «Telekommunikasiya va personalni rivojlantirish» filialidagi metrologiya xizmatlari.

UNICON.UZ DUK markazi qoshidagi Asos metrologiya xizmatining qiyoslash va ta'mirlash laboratoriyasi sohaviy hisoblanadi va u sohadagi barcha xo‘jalik yurituvchi sub'ektlar uchun ta'mirlash va qiyoslash ishlarini o‘ tkazish huquqiga ega. Oxirgi ikkita xizmat akkreditlash sohasiga muvofiq xo‘jalik yurituvchi sub'ektlarning ichki ehtiyojlari uchun zarur bo‘lgan o‘lchash vositalarini ta'mirlash va qiyoslash huquqiga egadirlar. Ushbu metrologik xizmatlari o‘z faoliyatlarini amalga oshirishlari uchun namunaviy o‘lchash vositalari, yordamchi uskunalar va normativ-texnik hujjatlar bilan ta'minlanganlar.

Hozirgi vaqtda, metrologiya xizmatlari yo‘q bo‘lgan (o‘lchash vositalarining to‘plami kam bo‘lganligi sababli), Axborot texnologiyalari va kommunikasiya sohasida xo‘jalik yurituvchi sub'ektlarida o‘lchash vositalari holati, tegishli hujjatlarda belgilangan vazifa va majburiyatlari uchun javobgarlar tayinlangan.

Barcha metrologik xizmatlarga va o‘lchash vositalari holati uchun javobgar shaxslarga asosiy talablar - bu o‘lchash vositalarini, qiyoslash va ta'mirlash ishlarini o‘z vaqtida o‘tkazish.

Xo‘jalik yurituvchi sub'ektlarning metrologik xizmatlariga qiyoslash laboratoriyalari bilan bir qatorda davlat metrologiya nazorati va tekshiruviga tegishli bo‘lgan sohadan tashqaridagi o‘lchov vositalari uchun kalibrlash laboratoriyalarini tuzish maqsadga muvofiqdir. Aloqa, axborotlashtirish va telekommunikasiya texnologiyalari sohasida o‘lchash vositalari­ni kalibrlashning tashkiliy va texnik asoslarini joriy qilish o‘lchash vositalari holatini nazorat qilishni osonlashtirishga imkon beradi.

«O‘ztelekom» AK, «O‘zbekiston pochtasi» DAK, uyali aloqa kompaniyalari, Internetning yiridik operator va provayderlarining qayta tashkil qilinishi sababli ularning tarkibiy bo‘linmalari va filiallarini metrologik ta'minlashda muammolar tug’ildi.

Tabiiyki, akkreditlashning qisqa sohasi bilan chegaralangan mavjud uchta metrologik xizmatlarning faoliyati yangi tuzilgan tarkiblar va bo‘linmalarni ta'mirlash va qiyoslash ishlari bilan to‘liq ta'minlay olmaydi.

Bu muammolarni hal qilish uchun va namunaviy o‘lchash vositala­rini ta'mirlash va qiyoslash laboratoriyalarini yuqori texnologiya uskunalari bilan jihozlash yo‘ li bilan mavjud metrologiya xizmatlarining akkreditlash sohasini izchillik bilan kengaytirish va mutaxassislarni yangi texnika hamda texnologiyalar bilan ishlashning zamonaviy uslublari va ishlash malakalarini oshirish uchun muntazam ravishda o‘ qitish zarur.

UNICON.UZ DUK markazi qoshidagi Asos metrologiya xizmati Axborot texnologiyalari va kommunikasiya sohasidagi xo‘ jalik yurituvchi sub'ektlarning metrologik xizmatlari ishlari­ni muvofiqlashtiradi.

Axborot texnologiyalari va kommunikasiya sohasining xo‘jalik yurituvchi sub'ektlarning metrologiya xizmatlari o‘lchashlar birliligi va talab etilgan aniqligini (o‘ lchashlarni bajarish uslublarini ishlab chiqish va attestatlash, normativ hujjatlar loyihalarining metro­logik ekspertizasi, loyihalash, konstruktorlik va texnologik hujjatlashtirish hamda boshqa turdagi ishlar bo‘ yicha) ta'minlash sohasida muayyan faoliyatni amalga oshirishda texnik vakolatliligini tan olishga, ixtiyoriy ravishda akkreditasiyadan o‘tishi mumkin.

**Nazorat savollar**

1. UNICON.UZ DUK markazi qoshidagi Asos metrologiya xizmatining qiyoslash va ta'mirlash laboratoriyasining vazifalari.
2. Sohada qo‘ llaniladigan o‘ lchash vositalarining metrologik ta'minoti.
3. UNICON.UZ DUK markazi qoshidagi Asos metrologiya xizmati.
4. Qonunlashtiruvchi metrologiya bo‘ yicha xalqaro tashkilot.
5. Standartlashtirish, metrologiya va sertifikatlashtirish bo‘yicha davlatlararo Kengash.